laion/Wikipedia-Exotic huggingface dataset:
יניסיי קרסנויארסק (רוגבי)

יניסיי קרסנויארסק, רשמית יניסיי-STM (ברוסית: Регбийный клуб Енисей-СТМ) הוא שמו של מועדון רוגבי מקצועני רוסי מהעיר קרסנויארסק המתמודד בפריימר ליג הרוסי. מהבולטים ברוגבי הרוסי. יניסיי זכתה 9 פעמים באליפות רוסיה, האחרונה בעונת 2017. בנוסף, יניסיי זכתה בגביע הרוסי 6 פעמים והיא הקבוצה הרוסית הראשונה לזכות בתואר בינלאומי משזכתה בטורניר Continental Shield, השלישי בחשיבותו ברוגבי האירופי. המועדון נוסד בשנת 1975 ותחילה נקרא "טרוד" (1975-1978) וסיבטיאז'מאש (1978-2000). מ-12 באפריל 2000 נושא את שמו הנוכחי. המועדון הוקם בשנת 1975 מיוזמתו של שחקן הרוגבי ולדימיר קוצ'ינסקי, ששיחק קודם עבור קבוצת פוליטכניק (כיום קרסני יאר קרסנויארסק) ובשנים הראשונות שימש כמאמן הקבוצה. בשנת 1978 פעל המועדון בחסות מפעל סיבטיאז'מאש (המפעל הסיבירי למכונות כבדות) והוא נודע בשם "טרוד", למאמן הקבוצה מונה ולדימיר קיצ'איקין. הקבוצה התמודדה באליפות רוסיה הסובייטית, שהיוותה תחרות אזורית והליגה השלישית בחשיבותה בברית המועצות, לפני ליגת המשנה וליגת העל הסובייטית. הקבוצה התמודדה בהצלחה באליפויות האזוריות ובשנת 1987 העפילה לליגה הראשונה, ברם הקבוצה גרפה את התארים המשמעותיים רק לאחר התפרקות ברית המועצות. בשנת 1997 הקבוצה סיימה במקום השלישי באליפות רוסיה ברוגבי והחל מאותה עונה הפכה לאחת הקבוצות הטובות במדינה ולאחר מכן זכתה באליפות הלאומית לראשונה בתולדותיה בשנת 1999, לקראת הצלחה משמעותית לאורך כל שנות העשור הראשון של המאה ה-21 ובעשור השני של המאה ה-21. משנת 2013 פועלת גם קבוצת רוגבי נשים באותו שם (женская команда РК "Енисей-СТМ", ברוסית) שסיימה במקום השלישי באליפות הרוסית בעונת 2015 והעפילה עד לשלב גמר הגביע. בעונת 2016 הוכתרה כסגנית האלופה. בשנת 2020 זכתה בגביע הרוסי ברוגבי ושבה וזכתה בו גם עונה לאחר מכן. ולדימיר קוצ'ינסקי (1975—1978) ולדימיר קיצ'איקין (1978—1992) ולרי בגדסארוב (1992) אלכסנדר פרבוחין (1992—2015) ואקיל ואלייב (2015—2016) אלכסנדר פרבוחין (2016—) אליפות רוסיה: זכייה (13): 1999, 2002, 2005, 2011, 2012, 2014, 2016, 2017, 2018, 2019, 2020, 2021, 2022 גביע רוסיה ברוגבי: זכייה (8): 2000, 2001, 2008, 2014, 2016, 2017, 2020, 2021 הסופרקאפ הרוסי: זכייה (3): 2014, 2015, 2017 גביע ניקולאייב: זכייה (2): 2016, 2017 גביע Continental Shield האירופי: זכייה (2): 2017, 2018 אתר האינטרנט הרשמי של יניסיי קרסנויארסק יניסיי קרסנויארסק, ברשת החברתית פייסבוק יניסיי קרסנויארסק, ברשת החברתית אקס (טוויטר) יניסיי קרסנויארסק, ברשת החברתית אינסטגרם יניסיי קרסנויארסק, ברשת החברתית VK הערוץ הרשמי באתר יוטיוב
שטרי הדיוטות

שטרי הדיוטות הוא איסור מדברי חז"ל לפיו אין לקרוא בשבת בשטרות ומסמכים של הלוואות ומסחר, והוא הרחבה של האיסור ממצוא חפצך האוסר לעשות בשבת הכנות לפעולות האסורות בשבת, גם אם הפעולות האסורות אינן מתרחשות בשבת. בעל התניא מסביר: לא אמרו שדבור אסור הרהור מותר, אלא כשאין הדבר ניכר שמהרהר בחפצים האסורים, אבל כאן שניכר הדבר לכל שמהרהר בחפצים האסורים הכתובים בשטר הרי זה בכלל איסור ממצוא חפצך כמו שבכלל זה המטייל בשדהו לראות מה היא צריכה, שאף שהטיול בשדה דבר המותר הוא מצד עצמו וגם ההרהור בצרכי שדהו דבר המותר הוא, אף על פי כן כיון שניכר לכול שמטייל שם בשביל כך - אסור ממשום ממצוא חפצך — שו"ע הרב אורח חיים סימן ש"ז סעיף כ"ג מאחר וחז"ל חששו שאדם יבוא לקרוא בשטרות האסורים בקריאה בשבת, הרחיבו חז"ל את הגזירה על כל כתב שכתוב בשפה זרה (ולא לשון הקודש), גם אם אין בו תוכן הרלוונטי לפעולות אסורות בשבת, ואפילו ההרהור במסמך ללא קריאתו אסור. מכיוון שכך, נמצא שהאיסור קיים גם על דבר המותר לחלוטין בשבת, כמו אדם שמכין מערב שבת רשימה של אורחים שצריך לקרוא להם בשבת לסעודת שבת. יש שהקלו באיסור זה לצורך מצווה, מכיוון שגם איסור "ממצוא חפצך" עצמו אסור רק במעשים הנעשים לצרכים אישיים (ממצוא חפצך) ולא צורכי שמים. כמו כן אסרו חז"ל לקרות באגרות שלומים הנשלחים מחברים וקרובי משפחה, בציורי חיות או אנשים שכתוב מתחתיהם אודות הציורים, ספרי מלחמות, ספרי מליצות ומשלים של דברי חולין. ונחלקו הפוסקים על ספרי חכמה: יש שאומרים שאסור ללמוד בשבת ובחג רק בדברי תורה ויראת שמים כי כל ספר שאין בו סרך קדושה אסור משום "שטרי הדיוטות", ישנה דעה אחרת האומרת שמותר לעיין בכל ספרי חכמה ורפואה, מפני שדברי חכמה אינם מחלפים בשטרי הדיוטות, וכן המנהג להקל. ממצוא חפצך ודבר דבר קריאת דברי דפוס בימינו לאור דין שטרי הדיוטות, באתר של הרב איתם הנקין שו"ע הרב אורח חיים סעיף כ"ב. שו"ע הרב אורח חיים סעיף כ"ג. שו"ע הרב אורח חיים סעיף כ"ה. שו"ע הרב אורח חיים סעיף כ"ט רמב"ם בפירוש המשנה פכ"ג משנה ב', שו"ע סעיף י"ז, שו"ע הרב סעיף ל"א אגור סימן תק"ח בשם הרמב"ן והרשב"א, שו"ע הרב אורח חיים סעיף ל"א
גאורגינה פון וילצ'ק

גאורגינה פון וילצ'ק (בגרמנית: Georgina von Wilczek;‏ 24 באוקטובר 1921 - 18 באוקטובר 1989), הייתה אמו של הנס אדם השני, נסיך ליכטנשטיין. גאורגינה נולדה ב-24 באוקטובר 1921 בגראץ לפרדיננד מריה פון וילצ'ק ולנורברטינה קינסקי, רוזנת וצ'יניץ וטטאו, בתם של אוקטביאן זדנקו קינסקי, רוזן וצ'יניץ וטטאו וגאורגינה ארנסטינה, רוזנת פשטטיץ' דה טולנה. ב-7 במרץ 1943 התחתנה גאורגינה עם פרנץ יוזף השני, נסיך ליכטנשטיין, בנישואים הראשונים של נסיכי ליכטנשטיין שהתקיימו בשטח הנסיכות. נישואי הזוג היו מאושרים, ונולדו להם 5 ילדים. בשנת 1945 הקימה גאורגינה את סניף הצלב האדום בליכטנשטיין, ועמדה בראשו עד לשנת 1984, ובנוסף הייתה פעילה בעוד הרבה ארגוני צדקה נוספים. ב-18 באוקטובר 1989 מתה גאורגינה בבית החולים בגראבס, שווייץ, וכעבור פחות מחודש, ב-13 בנובמבר, מת בעלה פרנץ יוזף השני, נסיך ליכטנשטיין. ב-7 במרץ 1943 התחתנה גאורגינה עם פרנץ יוזף השני, נסיך ליכטנשטיין, ממנו נולדו לה 5 ילדים: הנס אדם השני, נסיך ליכטנשטיין (נולד ב-1945) פיליפ ארזאמוס, נסיך ליכטנשטיין (נולד ב-1946) ניקולאוס, נסיך ליכטנשטיין (נולד ב-1947) נורה, נסיכת ליכטנשטיין (נולדה ב-1950) פרנץ יוזף ונצל, נסיך ליכטנשטיין (1962–1991) מדיה וקבצים בנושא גאורגינה פון וילצ'ק בוויקישיתוף גאורגינה פון וילצ'ק, באתר "Find a Grave" (באנגלית)
עכסן סנטה קטלינה

עכסן סנטה קטלינה (שם מדעי: Crotalus catalinensis) הוא מין של עכסן קטן האנדמי לאי סנטה קטלינה שממזרח לחצי האי באחה קליפורניה. נחש זה מצוי בסכנת הכחדה חמורה. אורכו של הנחש עד 73 ס"מ והוא בעל פסים חומים על גוף בצבע קרם. הוא מוסווה היטב בתחום מחייתו המדברי (למרות הקרבה לים). אמצעי הזיהוי העיקרי שלו הוא שזנבו בניגוד לשאר העכסנים אינו מוקף ב"עכס" אלא מסתיים בקצה דק. כך הוא יכול לארוב בשקט לטרף ואף לרדוף אחריו בלי להשמיע צליל חשוד. כשחוקרים ראו את זנב העכסן לראשונה הם חשבו שהוא מתבסס בעיקר על ציד ציפורים והזנב עוזר לו לארוב להם בשקט. אך מבדיקה של תכולת הקיבה התגלה ש70% ממזונו מורכב מעכברים קטנים (כמו מהמין Peromyscus slevini) וכן מלטאות. ציפורים כמעט ולא נמצאו בקיבתו. הנחש מצוי בסכנה גדולה בטבע עקב תחום המחייה הקטן שלו וכן עקב הבאת מינים פולשים כמו חתולים טורפים. בטבע נותרו כנראה כ-100 פרטים. מדיה וקבצים בנושא עכסן סנטה קטלינה בוויקישיתוף עכסן סנטה קטלינה, באתר ITIS (באנגלית) עכסן סנטה קטלינה, באתר NCBI (באנגלית) עכסן סנטה קטלינה, באתר Animal Diversity Web (באנגלית) עכסן סנטה קטלינה, בבסיס הנתונים ARKive (באנגלית) עכסן סנטה קטלינה, באתר האנציקלופדיה של החיים (באנגלית) עכסן סנטה קטלינה, באתר GBIF (באנגלית) עכסן סנטה קטלינה באתר הרשימה האדומה של IUCN
אפעוניים

אֶפעוניים (שם מדעי: Ophichthidae) היא משפחה של דגי ים מסדרת הצלופחאים. דגים אלה מגיעים מאורך של 5 ס"מ ל-2.3 מ'. הם בעלי גוף חלקלק דמוי נחש ובעלי לסתות הפונות מעלה ודומות למורנות בצורתם. אך הלסתות ארוכות יותר, צרות יותר ובעלי כמה זיזים מעל פיהם. הם מתחבאים בחול וחוטפים כל יצור קטן החולף לידם. חלק מהמינים מנהלים צייד אקטיבי וחופרים בחול בחיפוש אחר דגים קטנים וסרטנים. הם חיים בימים רדודים טרופיים וחלקם אף עולים לנהרות. אחרים צוללים לעומק של עד 800 מ' מתחת למים ואולם הם קרובים תמיד לקרקעית. כדי לא להיטרף חלק מהמינים מתחזים לנחשי ים ארסיים בצבעם והתנהגותם. מדיה וקבצים בנושא אפעוניים בוויקישיתוף אפעוניים, באתר ITIS (באנגלית) אפעוניים, באתר NCBI (באנגלית) אפעוניים, באתר האנציקלופדיה של החיים (באנגלית) אפעוניים, באתר GBIF (באנגלית) אפעוניים, באתר אנציקלופדיה בריטניקה (באנגלית)
אליפות ישראל באתלטיקה 2001

אליפות ישראל באתלטיקה ה-65 נערכה בין התאריכים 8 - 9 ביולי 2001 באצטדיון הדר יוסף. אירנה לנסקי, זכתה ב-3 מדליות זהב אישיות, בריצת 100 מטר, בריצת 200 מטר ובריצת 100 מטר משוכות. גדעון יבלונקה, זכה ב-2 מדליות זהב אישיות, בריצת 100 מטר ובריצת 200 מטר. אלופי ואלופות ישראל באתלטיקה באתר gbrathletics (באנגלית) רמי היפש‏, פתיחה מאכזבת לאליפות האתלטיקה, באתר וואלה, 9 ביולי 2001 רמי היפש‏, אלוף ישראל חדש בקפיצה לגובה, באתר וואלה, 10 ביולי 2001 טל בן ברוך, אליפות ישראל: אברבוך איכזב עם 5.50 מ', באתר ynet, 9 ביולי 2001 אקסל גירקן(אנ') (טורקיה טורקיה), סיימה ראשונה (11.67 שניות) אקסל גירקן(אנ') (טורקיה טורקיה), סיימה ראשונה (24.10 שניות) ילנה רורק (אוקראינה אוקראינה), סיימה ראשונה (53.01 שניות) ילנה רורק (אוקראינה אוקראינה), סיימה ראשונה (2:05.99 דקות) אנה פיטידו(אנ') (קפריסין קפריסין), סיימה ראשונה (3.90 מטר) אלנה טלוני (אנ') (קפריסין קפריסין), סיימה ראשונה (13.65 מטר) אפריל וייכמן (ארצות הברית ארצות הברית), סיימה ראשונה (42.18 מטר) אלנה טלוני (קפריסין קפריסין), סיימה ראשונה בשיא ישראלי בינלאומי חדש של 57.14 מטר אנדריי טוודוסטופ(אנ') (אוקראינה אוקראינה), סיים ראשון (46.54 שניות) ז'ק אשכנזי (אוסטרליה אוסטרליה), שהגיע למשחקי המכביה השש-עשרה, סיים ראשון (1:52.61 דקות) ז'ק אשכנזי (אוסטרליה אוסטרליה), שהגיע למשחקי המכביה השש-עשרה, סיים ראשון (3:57.32 דקות) ולדימיר בלוקון (אוקראינה אוקראינה), סיים ראשון (14.48 שניות) דומיניק ג'ונסון(אנ') (סנט לוסיה סנט לוסיה), סיים ראשון, (5.60 מטר) יאצק קז'ימירובסקי(אנ') (פולין פולין), סיים ראשון (16.44 מטר)
גואנה

גואנה הוא שם כולל של לטאות גדולות מהסוג כוח (Varanus) שבמשפחת הכוחיים. לטאות אלה חיות על הקרקע ועל העצים בדרום-מזרח אסיה עד לאוסטרליה ובאיי האוקיינוס השקט. לטאות אלה הן מהגדולות בעולם, למרות שהמין כוח ענק גדול עוד יותר מהם. הגדול במיני הגואנות הוא כוח אוסטרלי שיכול להגיע לאורך 2.5 מ' ולשקול 15 ק"ג. הם מיומנים בטיפוס, בריצה ובחפירה וחלק מהמינים יודעים לשחות. צבעם העיקרי אפור כהה מנומר בחום ולעיתים צהוב. הם טורפים מטילי אימה על היצורים הקטנים יותר אותם הם קולטים בלשונם המפוצלת. הם יכולים לרדוף אחרי טרפם ולהכניע אותו בנשיכות חדות. חלק ממיני הגואנות מטילות את ביציהם בקיני טרמיטים הבטוחים יותר עבורם שכן חלק מהגואנות הם קניבלים. כמו כן הטרמיטים מספקים לצעירים מזון. כוח אוסטרלי (Varanus giganteus) כוח התחרה (Varanus varius) כוח החולות (Varanus gouldii) Varanus mertensi Varanus acanthurus Varanus semiremex Varanus tristis Varanus brevicauda כוח ארגוס (Varanus panoptes) Varanus rosenbergi Varanus spenceri Varanus storri Varanus sparnus Varanus mitchelli Varanus kingorum Varanus hamersleyensis Varanus glebopalma Varanus glauerti Varanus gilleni Varanus eremius Varanus caudolineatus Varanus bushi Varanus baritji כוח עצים ירוק (Varanus prasinus) Varanus keithhornei
מזל שור

מזל שור הוא אחד משנים עשר המזלות שבגלגל המזלות. באסטרולוגיה המערבית, "בן מזל שור" הוא מי שנולד בין 20 באפריל לבין 20 במאי (לערך). במסורת היהודית מתייחס מזל שור אל חודש אייר. בלוח השנה במגילות קומראן משויך מזל שור לחודש ניסן. מושג זה מתייחס לרעיון שבתקופה הנתונה מיקום השמש באזור השמיים המוקצה למזל שור האסטרולוגי. כיום, אין חפיפה בין קונסטלציית השור לבין אזור השמיים של מזל שור בגלל נקיפת ציר כדור הארץ. במיתולוגיה היוונית מסופר שזאוס, שחשק באירופה, הפך את עצמו לשור כדי לפתות אותה. הוא הופיע כשור יפהפה בין עדרי הבקר של אביה בחופי פיניקיה, ולאחר שמתוך הפיתוי עלתה עליו, הוא חטף אותה לכרתים, שם הציג את עצמו לה בצורתו האמיתית ושכב עמה. בדיוניסיאקה מסופר שלאחר מכן, לצד קרסול העגלון הופיע זאוס השור בכוכבים, כפוף על ירכיו בעלותו על נתיבו: שקוע למחצה בים, מושיט את רגלו הימנית לאוריון, ובערב מחיש צעדיו בכיפת השמים וחולף על־פני העגלון העולה איתו בנתיבו. קבוצת הכוכבים שור הייתה הבסיס למזל השור. מזל שור הוא אחד משלושת מזלות יסוד האדמה, יחד עם מזל בתולה ומזל גדי. הוא משתייך לקבוצת המזלות הקבועים, יחד עם מזל אריה, מזל עקרב ומזל דלי. הכוכב השליט של מזל שור הוא נוגה (ונוס). מיתולוגיה אסטרולוגיה ארבעת היסודות מדיה וקבצים בנושא מזל שור בוויקישיתוף ספר יצירה פרק ה' משנה ח' נונוס, דיוניסיאקה, 1.46–1.362 (ראו במקור עם תרגום ובתרגום לאנגלית)
גמא בזאב

γ בזאב הוא הכוכב השלישי בבהירותו בקבוצת הכוכבים זאב עם בהירות נראית מדרגה 2.765. בדומה לשאר כוכבי הקבוצה הבהירים הוא לא קיבל שם משלו בתרבות המערבית, ככל הנראה בשל מיקומו הדרומי שמקשה על הצפייה בו מאירופה והמזרח התיכון. γ בזאב הוא מערכת בת שלושה כוכבים שנמצאת במרחק של כ-420 שנות אור ממערכת השמש. המערכת מורכבת מכוכב כפול ספקטרוסקופי שלא ניתן להפריד באמצעים אופטיים בין מרכיביו, שמסומן γ בזאב A, ובן זוג שמסומן γ בזאב B. הזוג γ בזאב A ו-γ בזאב B מקיפים זה את זה במסלול אליפטי למדי במרחק שנע בין 41 יחידות אסטרונומיות ו-127 יחידות אסטרונומיות בזמן הקפה של 190 שנים. מישור ההקפה נטוי ב-5 מעלות בלבד ביחס לקו הראייה מכדור הארץ, אך הזווית לא מספיק קטנה כדי ליצור ליקוי. בני הזוג המרכיבים את γ בזאב A מסומנים כ-γ בזאב Aa ו-γ בזאב Ab ומקיפים זה את זה בזמן קצר בהרבה של 2 ימים, 19 שעות ו-23.5 דקות ובמרחק קטן מעשירית יחידה אסטרונומית. γ בזאב Aa הוא תת-ענק כחול מסוג ספקטרלי B2 IV (לפעמים מסווג ככוכב הסדרה הראשית כחול מסוג ספקטרלי B2 V), מסתו מעט יותר מ-13 מסות שמש ורדיוסו כ-7 רדיוסי שמש. טמפרטורת פניו כ-21,000 קלווין והוא מאיר בעוצמה של פי 560 מעוצמת ההארה של השמש באור נראה, אך בשל הטמפרטורה הגבוהה של פניו רוב קרינתו היא בתחום העל-סגול, כך שעוצמת ההארה הכוללת שלו היא למעלה מפי 10,000 מעוצמת ההארה של השמש. על בן הזוג העמום בהרבה, γ בזאב Ab, לא ידוע כמעט דבר, שכן המרחק הקטן בין בני הזוג וההבדל הגדול בבהירותם לא מאפשר למדוד את הספקטרום של אורו וללמוד ממנו על תכונותיו. קיומו מוסק משינויים מחזוריים במהירות הרדיאלית של γ בזאב Aa וניתן להעריך שמסתו היא מעט יותר ממסת שמש אחת. לא ידוע מה נטיית מסלול ההקפה ביחס לקו הראייה אל בני הזוג, אך אם מדובר ב-5 מעלות, בדומה למסלול ההקפה של γ בזאב A ו-γ בזאב B, אז רדיוס המסלול הוא כעשירית יחידה אסטרונומית. אם הזווית גדולה מכך אז הרדיוס קטן יותר. γ בזאב B הוא גם כן תת-ענק כחול, כמעט זהה ל-γ בזאב Aa ובעל אותו סוג ספקטרלי, אך מסתו מעט קטנה יותר ומוערכת בקצת פחות מ-13 מסות שמש. גם רדיוסו וטמפרטורת פניו דומים או מעט קטנים מאלו של γ בזאב Aa. בשל הבדלים אלו עוצמת הארתו נמוכה בכ-7 אחוזים מעוצמת ההארה של γ בזאב Aa. γ בזאב באתר של ג'ים קלר גמא בזאב, בבסיס הנתונים SIMBAD לגרמי שמיים אסטרונומיים SIMBAD:γ Lupi N. Tetzlaff, R. Neuhäuser & M. M. Hohle: A catalogue of young runaway Hipparcos stars within 3 kpc from the Sun, Monthly Notices of the Royal Astronomical Society, Vol. 410, Iss. 1, p. 190 (2011) A. A. Tokovinin: MSC - a catalogue of physical multiple stars, Astronomy & Astrophysics Supplement series, Vol. 124, p. 75 (1997) M. S. Vardya: Dimensional approach to mass loss - O- and B-type stars, Astrophysics & Space Science, vol. 107, no. 1, p. 149 (1984) E. J. de Geus, P. T. de Zeeuw & J. Lub: Physical parameters of stars in the Scorpio-Centaurus OB association, Astronomy & Astrophysics, vol. 216, no. 1-2, p. 44 (1989) Aa בזאב γ דומה לשל O. Yu. Malkov, V. S. Tamazian, J. A. Docobo & D. A. Chulkov: Dynamical masses of a selected sample of orbital binaries, Astronomy & Astrophysics, Vol. 546, id. A69 (2012) H. Levato, S. Malaroda, N. Morrell & G. Solivella: Stellar multiplicity in the Scorpius-Centaurus association, Astrophysical Journal Supplement Series, vol. 64, p. 493 (1987)
גרף של רעי

גרף של רעי הוא מונח תלמודי המתאר כלי מאוס. בתלמוד ובהלכה המונח הוזכר בהקשר להלכות שונות כמו אמירת דברי תורה בחדר שבו נמצא הכלי, וטלטולו בשבת. בהלכות מוקצה, התירו חז"ל לטלטל בשבת, אפילו ביד, דבר מוקצה מאוס כאשר הוא מונח במקום שבני אדם מצויים שם, וגורם אי נעימות. מקור הדין הוא בתלמוד תלמוד בבלי, מסכת ביצה, דף ל"ו, עמוד ב': ”אמר שמואל גרף של רעי ועביט של מימי רגלים מותר להוציאן לאשפה”. לדעת הערוך השולחן טעם ההיתר לטלטל גרף של רעי הוא משום כבוד הבריות. מסיבה זו, לדעתו, אם אפשר לטלטל את הדברים המאוסים על ידי גוי או קטן יש לעשות זאת. אף שהותר לטלטל גרף של רעי, לא הותר לכתחילה לגרום לעשיית דבר מאוס על מנת שיהיה מותר לטלטלו אחר כך מחמת כן. עם זאת, אם אדם גרם ליצירת גרף של רעי (בדיעבד), מותר לו לטלטלו ככל גרף של רעי. יש מי שכתב שאם אפשר לטלטל את הגרף על ידי גוי או באופן המותר כגון על ידי טלטול מן הצד לא הותר לטלטלו בהיתר של 'גרף של רעי', אך לדעת אחרונים אחרים יכול תמיד לטלטל משום גרף של רעי. בעיר שבה הבתים מרוצפים, מותר לטאטא את הבית וכן נהגו העולם לטאטא את הבית. החזון איש מציג שאלה: כיצד ניתן לטאטא את אבק עפר הבית, והלא האבק הוא מוקצה מחמת גופו? החזון איש מנסה ליישב את התמיהה בשני אופנים, האחד - שהאבק נחשב כגרף של רעי, שהתירו להוציא מהבית דבר מאוס אף על פי שהוא מוקצה מחמת גופו. השני - שהעפר והמוקצה על הארץ בטלים כמו שהפסולת בטלה בתוך האוכל כאשר הוא מרובה על הפסולת, כלומר: אין לאבק חשיבות עצמית, הוא טפל ונספח לארץ, ולכן אין טלטולו נחשב לטלטול מוקצה. פרק זה לוקה בחסר. אנא תרמו לוויקיפדיה והשלימו אותו. גרף של רעי יש להתרחק ממנו כשם שמתרחקים מצואה לשם אמירת דברים שבקדושה. יוצא מהכלל הוא גרף העשוי ממתכות או מזכוכית, שאם הוא נקי אין צורך להתרחק ממנו. מוקצה מחמת גופו מוקצה ערוך השולחן אורח חיים סימן שח סעיף ס. אגרות משה חלק ה כא ט, וכ"כ בערוך השולחן אורח חיים סימן שח ס תהילה לדוד שח מ ואין חשש שישווה גומות בעפר הבית, ויעבור על איסור מלאכת בונה. הלכות שבת סימן מ' סעיף כ"א. שולחן ערוך, אורח חיים, סימן פ"ז, סעיף א'.
בורגווארד B 622

בורגווארד B 622 (בגרמנית: Borgward B 622) היא משאית, אשר יוצרה על ידי יצרנית הרכב הגרמנית "Goliath-Werk G.m.b.H" בין השנים 1955–1959. סך הכול יוצרו 2,487 יחידות. 5,500 מ"מ - אורך הרכב 5,900 מ"מ - אורך הרכב 6,500 מ"מ - אורך הרכב בורגווארד B 3000 בורגווארד B 4500 בורגווארד B 622 - נתונים טכניים (גרמנית) ( Details zu VDA- Typenblatt - LKW BORGWARD B 555 B BO 611 B 622 B 655 Technische Daten ) בורגווארד B 622 - תמונה (Borgward B 622 '1959–61 - Wheelsage) בורגווארד B 622 - גלריית תמונות (Borgward Teil 1/Borgward-B-622-0804-01 - lkw-infos.eu) מדיה וקבצים בנושא בורגווארד B 622 בוויקישיתוף בורגווארד B 622 (3:10 דקות), יו-טיוב דגמי חברת Goliath-Werke Borgward & Co Preston Tucker & Others: Tales of Brilliant Automotive בורגווארד B 622 Liefer- und Lastwagen aus Bremen: Nutzfahrzeuge seit
סטפני, נסיכת הכתר של לוקסמבורג

סטפני מריה קלאודינה כריסטינה (בלוקסמבורגית: Stéphanie Marie Claudine Christine; נולדה ב-18 בפברואר 1984) היא אשתו של גיום, נסיך הכתר של לוקסמבורג. סטפני נולדה ב-18 בפברואר 1984 ברונסה שבפלנדריה המזרחית, בלגיה. היא בתו הרביעית של הרוזן פיליפ דה לנואה (1922–2019) מבית לנואה, ושל הרוזנת אליקס (1941-2012). שורשיו של בית לנואה נעוצים עוד במאה ה-13. תואר הרוזנות הוענק לראשונה בידי קרל החמישי, קיסר האימפריה הרומית הקדושה ומלך ספרד לשארל דה לנואה, מנצח קרב פאביה. סטפני למדה בבית ספר בבלגיה אשר הלימודים בו נערכו בשפה ההולנדית. לאחר מכן נכנסה ללימודים בקולג' בצרפת. היא למדה תקופה מסוימת ספרות במוסקבה, ופילולוגיה בברלין. היא נפגשה לראשונה עם גיום, נסיך הכתר של לוקסמבורג בשנת 2010 בערך, ואירוסיהם הוכרזו ב-26 באפריל 2012. מוצאה של סטפני קשור במוצאו של גיום בכמה אופנים: אביה של סטפני הוא בן דוד ראשון של אנטואן, נסיך לינייה השלושה עשר, אשר נישא לאליקס, נסיכת לוקסמבורג, דודה שנייה של גיום. בנם, אנטואן למורל, נשוי לבת דודה שנייה של סטפני. אביה של סטפני הוא גם בן דודה של יולנדה, נסיכת לינייה, אשר נישאה לקרל לודוויג, ארכידוכס אוסטריה. בנם, קרל כריסטיאן, ארכידוכס אוסטריה (בן דוד שני של סטפני), נשוי למארי אסטריד, נסיכת לוקסמבורג דודתו של גיום. כך שלמעשה סטפני ואביו של גיום הם בני דודים מדרגה שביעית. סטפני וגיום נישאו בטקס אזרחי בבית העירייה של לוקסמבורג סיטי ב-19 באוקטובר 2012, ובטקס דתי למחרת היום. שמלת הכלה תוכננה בידי מעצב האופנה אלי סעב. ב-10 במאי 2020 נולד בנה הראשון, שנקרא בשם שארל ז'אן פיליפ ז'וזף מריה גיום. תארה הרשמי הוא ”הוד מעלתה נסיכת הכתר של לוקסמבורג”. מדיה וקבצים בנושא סטפני, נסיכת הכתר של לוקסמבורג בוויקישיתוף Roya Nikkhah,Royanikkhah, ‏Luxembourg's royal wedding draws regal guest list, The Telegraph, 20 October 2012 חשבון הטוויטר הרשמי של החצר הדוכסית
טסי אנטוני

טסי אנטוני (בלוקסמבורגית: Tessy Antony; נולדה ב-28 באוקטובר 1985) היא אשתו לשעבר של לואי, נסיך לוקסמבורג. אנטוני נולדה בלוקסמבורג סיטי ב-28 באוקטובר 1985. הוריה הם פרנסואה ורגינה אן אנטוני. יש לה אחות קטנה, ושני אחים. היא למדה בתיכון בפטנגה, מדרום ללוקסמבורג סיטי. עם תום לימודיה התגייסה טסי יחד עם אחיה התאום רוני לצבא לוקסמבורג בגיל 18, ולבסוף עלתה לדרגת קורפורל (רב"ט). ממרץ עד יולי 2004, היא השתתפה במשימה ביוגוסלביה, כחלק מכח קוסובו של נאט"ו. היא הייתה האשה היחידה בחיל המשלוח הלוקסמבורגי. בעת שירותה בצבא פגשה טסי את לואי, נסיך לוקסמבורג, בנם של אנרי, הדוכס הגדול של לוקסמבורג ומריה תרזה, הדוכסית הגדולה של לוקסמבורג, והחלה לקיים עמו רומן. בספטמבר 2005 הודיעו הוריו של לואי רשמית על קיומה מערכת היחסים, כמו גם על כך שאנטוני נמצאת בהריון. ב-12 במרץ 2006 ילדה אנטוני בן בבית חולים פרטי בז'נבה. הילד, שקיבל את השם גבריאל, היה הנכד הראשון של הדוכס והדוכסית. ב-29 בספטמבר של אותה שנה, נישאו לואי ואנטוני בעיר גילסדורף (Gilsdorf). מכיוון שהיו אלו נישואים מורגנטיים, מצאצאיו נשללה האפשרות לרשת את הכתר. למרות שלואי עצמו המשיך לשמור על תאריו, הרי שבניו לא קיבלו את התואר "נסיך נסאו" השמור לנכדי הדוכס הגדול, ותחת זאת קיבלו את השם "נסאו" כשם משפחה. ב-21 בספטמבר 2007 נולד לבני הזוג בן נוסף, נח. הוא הוטבל בכנסייה בגילסדורף, היכן שנישאו הוריו. ב-23 ביוני 2009, לרגל "היום הלאומי של לוקסמבורג", העניקו הדוכס והדוכסית לאנטוני את התואר "הוד מעלתה נסיכת לוקסמבורג", ולבניה את התואר "נסיך נסאו". טסי התגוררה עם בעלה בלונדון, וסיימה תואר ראשון ביחסים בינלאומיים באוניברסיטת ריצ'מונד, האוניברסיטה האמריקאית הבינלאומית בלונדון. היא פעילה מאוד באירועי צדקה וארגונים לא ממשלתיים הדואגים לאנשים עם צרכים ספציפיים. ב-18 בינואר 2017 הודיעו לואי וטיסי על כוונתם להתגרש. הם התגרשו ב-17 בפברואר, ותאריה נשללו ממנה. תוארה הרשמי בין 2009-2017 היה ”הוד מלכותה הנסיכה טסי מלוקסמבורג, נסיכת נסאו, נסיכת בורבון-פארמה”. התואר "נסיך בורבון-פארמה" בוטל ב-1968 בידי סבו של לואי, ז'אן, הדוכס הגדול של לוקסמבורג, אולם חודש ב-1995. בעקבות גירושיה, נשללו ממנה התארים. כמו כן בשנת 2012 ניתן לה התואר "גבירת הצלב הגדול של מסדר אדולף מנסאו". מדיה וקבצים בנושא טסי אנטוני בוויקישיתוף La Princesse Tessy Prince Louis and Princess Tessy are getting a divorce "Viele Schaulustige bei Hochzeit des Prinzen" "Princess Tessy of Luxembourg is divorcing husband Prince Louis"
מקפת

מקפת היא גשושית אשר מקיפה כוכב לכת או גרם שמים אחר. לעיתים נשלחת מקפת יחד עם נחתת כחלק ממשימת גשושית. NEAR Shoemaker - (הקיף את ארוס 433, נכנס למסלול ההקפה ב-14 בפברואר 2000 ובסופו של דבר נחת עליו למרות שלא תוכנן לעשות זאת. היאבוסה - נכנס למסלול ההקפה של האסטרואיד איטוקוואה ב-12 בספטמבר 2005. שחר - נכנס למסלול ההקפה של האסטרואיד וסטה ב-16 ביולי 2011 ולמסלול ההקפה של כוכב הלכת הננסי קרס ב-6 במרץ 2015. מקפת מעבורת חלל (אנ') מעבורת החלל בוראן סויוז Intermediate eXperimental Vehicle (אנ') שנג'ואו LandSat (אנ') לונה 10 - העצם הראשון מעשה ידי אדם אשר נכנס למסלול הקפה של גרם שמימי כלשהו אקספלורר 33 לונר אורביטר 1 לונה 11 לונה 12 לונר אורביטר 2 לונר אורביטר 3 לונר אורביטר 4 אקספלורר 35 לונר אורביטר 5 לונה 14 לונה 19 אקספלורר 49 לונה 22 היטן קלמנטיין לונר פרוספקטור מקפת לסקר הירח סמארט-1 סלן צ'אנג-אה 1 צ'אנג-אה 2 צ'אנדריאן 1 GRAIL מארינר 9 - החללית הראשונה אשר מצליחה להיכנס למסלול הקפה סביב כוכב לכת כלשהו מארס 2 מארס 3 מארס 5 ויקינג 1 ויקינג 2 מארס גלובל סרוויור מארס אודיסיי 2001 מארס אקספרס מקפת לסקר מאדים Mars Orbiter Mission MAVEN מקפת שיירי הגז אקסו מארס ונרה 9 - החללית הראשונה שהצליחה להיכנס למסלול הקפה סביב כוכב הלכת נוגה. ונרה 10 Pioneer Venus Orbiter ונרה 15 ונרה 16 מגלן ונוס אקספרס מסנג'ר גלילאו ג'ונו קאסיני הליוס (אנ') International Cometary Explorer (אנ') יוליסס WIND (אנ') SOHO ACE (אנ') ג'נסיס STEREO (אנ') נחתת (גשושית) גשושית לוויין מדיה וקבצים בנושא מקפת בוויקישיתוף הסבר על מקפת וסוגי חלליות אחרות באתר נאס"א.